เซี่ยงไฮ้คอมโพสิตปิดบวก 17.74 จุด รับข้อมูลศก.สดใส
เซี่ยงไฮ้คอมโพสิตปิดบวก 17.74 จุด รับข้อมูลศก.สดใส
27 ก.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 17.74 จุด หรือ 0.60% ปิดที่ 2,998.17 จุด ภายหลังจากที่จีนได้เปิดเผยข้อมูลเศรษฐกิจที่สดใส
สำนักงานสถิติแห่งชาติจีน (NBS) เปิดเผยในวันนี้ว่า กำไรของธุรกิจภาคอุตสาหกรรมเดือนส.ค.พุ่งขึ้น 19.5% เทียบรายปี สู่ระดับ 5.348 แสนล้านหยวน (8.03 หมื่นล้านดอลลาร์สหรัฐ) ซึ่งเป็นอัตราการขยายตัวที่รวดเร็วกว่าเดือนก.ค.ที่มีการปรับตัวขึ้น 11%
ส่วนในช่วง 8 เดือนแรกของปีนี้ กำไรของภาคอุตสาหกรรมขยายตัว 8.4% เมื่อเทียบรายปี เทียบกับช่วงเดือนม.ค.-ก.ค. ที่มีการขยายตัวเพียง 6.9%
ทั้งนี้ NBS ได้ข้อมูลดังกล่าวจากการสำรวจบริษัทที่มีรายได้ต่อปีมากกว่า 20 ล้านหยวน